open-index/open-wikipedia-markdown huggingface dataset:
Europium(III)oksidi

:*Europiumoksidi viittaa tänne. Europiumilla on kaksi muutakin oksidia: europium(II)oksidi (EuO) ja Eu<sub>3</sub>O<sub>4</sub>
*'Europium(III)oksidi''' (Eu2O3) on europiumin ja hapen epäorgaaninen yhdiste. Sitä on käytetty yleisesti punaisena loisteaineena television kuvaputkissa, yhdessä yttriumin suolojen kanssa, sekä loistelampuissa. Tyypillinen väritelevision kuvaputki sisältää noin 0,5–1&nbsp;g europiumoksidia ja vuodesta 1964 lähtien televisioteollisuus on käyttänyt erittäin puhtaita yttriumin ja europiumin oksideja tonnimääriä. Se on myös eräs lähdemateriaali fluoresoivan lasin valmistuksessa. Europiumin suolojen fluoresoivia ominaisuuksia käytetään myös eurosetelien väärennyksen estävissä turvatekijöissä.

Europiumoksidilla on kaksi kiderakennetta: monokliininen ja kuutiollinen. Kuutiollinen rakenne on samanlainen kuin mangaani(III)oksidilla. Metallinen europium hapettuu ilmassa europium(III)oksidiksi.

## Lähteet
Maunu Kuosa

**Maunu Kalevi Kuosa** (13. tammikuuta 1922 Varkaus – 12. lokakuuta 1978 Helsinki) oli suomalainen eversti ja kirjailija.

Kuosa oli Suojelukoulun johtaja 1958–1966, pääesikunnan tietokoneosaston, myöhemmin puolustuslaitoksen tietokonekeskuksen toimistopäällikkö 1966–1968, Sotahistoriallisen tutkimuslaitoksen, nykyisen Sotatieteen laitoksen tutkija ja toimistopäällikkö 1968–1974 ja pääesikunnan suojelupäällikkö vuodesta 1974. Hän sai everstin arvon vuonna 1974.

Kuosan veli oli yleisesikuntaeversti ja historioitsija Tauno Kuosa.

## Julkaisut
* *Suojelukoulutuksen kolme vuosikymmentä: 1933–1962: kaasusuojelukoulu 1933–1952: suojelukoulu 1958–1962*, Suojelukoulu, 1963
* *Täss' Savon joukko tappeli: Jalkaväkirykmentti 30 1941–1944*. JR 30:n historiatoimikunta, 1968

## Lähteet
František Xaver Brixi

**František Xaver Brixi** (2. tammikuuta 1732 Praha – 14. lokakuuta 1771 Praha) oli böömiläinen säveltäjä ja kirkkomuusikko, Šimon Brixin poika. Kymnaasiopintojensa jälkeen Brixi työskenteli urkurina prahalaisissa kirkoissa. 27-vuotiaana hänet nimitettiin Pyhän Vituksen katedraaliin musiikinjohtajaksi (), ja hän hoiti virkaa kuolemaansa saakka.

Brixi sävelsi runsaasti kirkkomusiikkia (noin sata messua sekä kantaatteja ja oratorioita) ynnä orkesterisävellyksiä, joista urkukonsertot ovat nykyään hänen tunnetuimpia teoksiaan. Brixin tuotanto edustaa siirtymää barokin tyylistä klassismiin, ja hänen musiikkinsa suosio osaltaan valmisteli W. A. Mozartin teosten suotuisaa vastaanottoa.

## Lähteet
*
Thomas Dreßen

**Thomas Dreßen** (s. 22. marraskuuta 1993 Garmisch-Partenkirchen) on saksalainen alppihiihtäjä. 188 senttimetriä pitkä ja 90 kilogrammaa painava Dreßen edustaa SC Mittenwaldia.

Maailmancupissa Dreßen debytoi helmikuussa 2015 Saalbachin syöksylaskussa sijoittuen sijalle 39. Avauspisteensä hän saavutti saman vuoden marraskuussa Lake Louisen syöksylaskusta sijoittumalla 23:nneksi. Kymmenen parhaan joukkoon hän sijoittui ensimmäisen kerran oltuaan kuudes Kvitfjellin syöksylaskussa helmikuussa 2017. Ensimmäisen palkintosijansa hän saavutti oltuaan kolmas Beaver Creekin syöksylaskussa joulukuussa 2017. Ensimmäisen voittonsa hän saavutti Kitzbühelin syöksylaskussa 20. tammikuuta 2018. Hän voitti samalla kaudella Kvitfjellin syöksylaskun ja oli kolmas Åren supersuurpujottelussa. Syöksylaskucupissa hän sijoittui kolmanneksi ja maailmancupin kokonaiskilpailussa kahdeksanneksi. Hän voitti Lake Louisen syöksylaskun marraskuussa 2019. Hän oli samalla kaudella kolmas Val Gardenan supersuurpujottelussa ja Wengenin syöksylaskussa sekä voitti Garmisch-Partenkirchenin syöksylaskun. Saalbach-Hinterglemmissä hän voitti syöksylaskun ja oli supersuurpujottelussa kolmas. Hän sijoittui syöksylaskucupissa toiseksi ja maailmancupin kokonaiskilpailussa yhdeksänneksi.

Dreßen on saavuttanut nuorten MM-kilpailuista hopeaa vuodelta 2012 suurpujottelusta ja vuodelta 2014 syöksylaskusta. Sankt Moritzin MM-kilpailuissa 2017 hän oli syöksylaskussa kahdestoista ja alppiyhdistetyssä neljästoista. Pyeongchangin olympialaisissa 2018 hän sijoittui syöksylaskussa viidenneksi, alppiyhdistetyssä yhdeksänneksi ja supersuurpujottelussa 12:nneksi. Courchevelin / Méribelin MM-kilpailuissa 2023 hän oli syöksylaskussa kymmenes.

## Lähteet
Manu Bennett

**Manu Bennett** (s. 10. lokakuuta 1969) on australialais-uusiseelantilainen näyttelijä. Hän on näytellyt muun muassa Crixus-gladiaattoria ''Spartacus''-televisiosarjassa, Azog-nimistä örkkiä Peter Jacksonin Hobitti-elokuvissa ja suurroisto Deathstrokea ''Arrow''-televisiosarjassa.

Bennetillä on maorilais-irlantilais-skotlantilaiset sukujuuret.

## Filmografia
### Elokuva

### Televisio

## Lähteet

## Aiheesta muualla

*
Pyramidi (elokuva)

**Pyramidi** (*Pyramiden*) on ruotsalainen elokuva, joka perustuu osittain Henning Mankellin samannimiseen novellikokoelmaan. Elokuvan juoni eroaa melko paljon kirjasta, joskin siinä on myös samoja kohtauksia kuin esimerkiksi kirjan *Pyramidi*-novellissa. Elokuvassa on takaumajaksoja Wallanderin nuoruusvuosiin. Walladerin osassa on varsinaisesti Rolf Lassgård, mutta nuorta Wallanderia esittää Gustaf Skarsgård.
Shane Prince

**Shane Prince** (s. 16. marraskuuta 1992 Rochester, New York, Yhdysvallat) on yhdysvaltalainen jääkiekkoilija. Hän on Ottawa Senatorsin toisen kierroksen varaus .

## Ura pelaajana
### Junioriura
Prince kasvoi Spencerportissa, New Yorkissa. Prince varattiin vuonna 2008 OHL:ään Kitchener Rangersiin. Hän liittyi kaudeksi 2008–2009 Rangersin joukkueeseen 15-vuotiaana, liigan nuorimpana pelaajana.

8. tammikuuta 2010 toisen OHL-kautensa puolivälissä Prince kaupattiin Ottawa 67’s -joukkueeseen vaihdossa kolmannen kierroksen varausvuoroon. Kolmannella kaudellaan hän oli yksi hyökkäyspäässä yksi liigan parhaista pelaajista tehden. Hänet valittiin CHL:n lupaavien tulokkaiden otteluun, jossa hän teki Team Cherryn ainoan maalin. Huhtikuussa 2011 NHL Central Scouting arvioi Prince pohjois-amerikkalaisten kenttäpelaajien 26. parhaaksi ennen varaustilaisuutta.

### Ammattilaisura
Prince varattiin 61. pelaajana toisella kierroksella Ottawa Senatorsiin. Senators sai kyseisen varausvuoron Boston Bruinsilta Chris Kellyn kaupassa. Prince pelasi AHL-farmiseura Binghamton Senatorsissa, jossa teki ensimmäisen ammattilaismaalinsa Rochester Americansia vastaan 17. marraskuuta 2012 ohjatessaan Tyler Eckfordin laukauksen ohi maalivahti David Leggion.

Prince debytoi NHL:ssä Senatorsin paidassa 16. helmikuuta 2015 Carolina Hurricanesia vastaan tehtyään ennen tätä AHL:n puolella 18 maalia ja yhteensä 38 tehopistettä 47 ottelussa. Hän sai debyyttiottelussaan syöttöpisteen. Hän pelasi tämän jälkeen vielä toisen ottelun Ottawassa ennen paluutaan Binghamtoniin.

Prince aloitti kauden 2015–2016 Ottawan NHL-kokoonpanossa. Hän teki ensimmäisen NHL-maalinsa 25. marraskuuta Colorado Avalanchea vastaan. Hän teki ottelussa kaksi maalia sekä yhden syöttöpisteen.

## Tilastot

## Lähteet
* 
* 
* 

### Viitteet
Aleksei Lovtšev

**Aleksei Vladimirovitš Lovtšev** (, s. 13. kesäkuuta 1989 Karabanovo) on venäläinen painonnostaja. 188 senttimetriä pitkä ja 140 kilogrammaa painava Lovtšev kilpailee yli 105-kiloisten sarjassa.

Lovtšev saavutti MM-kultaa vuoden 2015 MM-kilpailuista Houstonista. Hän teki uuden maailmanennätyksen niin työnnössä (264 kg) kuin yhteistuloksessakin (475 kg). Hän jäi kuitenkin kiinni dopingista. Kansainvälisen painonnostoliiton IWF:n jouluaattona julkaisemien tietojen mukaan hän oli käyttänyt kasvuhormonin eritystä lisäävää ipamoreliinia.

Vuoden 2013 MM-kilpailuista Wrocławista Lovtšev saavutti pronssia. Vuoden 2014 EM-kilpailuista hän saavutti kultaa. Vuoden 2011 kesäuniversiadeista Shenzhenistä Lovtšev saavutti pronssia 105-kiloisista.

Lovtševin valmentajina toimivat hänen isänsä Vladimir Lovtšev, Sergei Ivanov ja Aleksei Vjatkin. Hänen isänsä kilpaili myös urallaan painonnostossa, jossa hän saavutti Neuvostoliiton mestaruuden.

## Lähteet

IWRP - profile
HMS Tribune (1853)

**HMS Tribune** oli Britannian kuninkaallisen laivaston vuonna 1853 vesillelaskettu Tribune-luokan potkurifregatti.

## Valmistus

Alus tilattiin 1. tammikuuta 1850 Sheernessin telakalta ja sen köli laskettiin huhtikuussa 1851. Alus laskettiin vesille 21. tammikuuta 1853 ja se valmistui 3. elokuuta 1853 Woolwichissa. Aluksen rungon valmistuskustannukset olivat 68&nbsp;304 puntaa ja Maudslay , Sons and Fieldin toimittaman höyrykoneen hinta oli 18&nbsp;396 puntaa. Aluksen varustaminen maksoi vielä 15&nbsp;272 puntaa.

## Palvelus
Alus otettiin palvelukseen 14. toukokuuta 1854 Itämeren laivastoon päällikkönään Swinfen Thomas Carnegie. Myöhemmin alus palveli Mustallamerellä osallistuen Sevastopolin pommitukseen 11. lokakuuta.

Alus myytiin elokuussa 1866 Plymouthissa C. Marshallille romutettavaksi.

## Lähteet
*

### Viitteet
Maxence Muzaton

**Maxence Muzaton** (s. 26. kesäkuuta 1990 Épernay) on ranskalainen alppihiihtäjä. Hän edustaa CS La Plagne -seuraa.

Muzaton voitti nuorten maailmanmestaruuden supersuurpujottelussa Megèvessä 2010. Aikuisten arvokilpailuissa hän esiintyi ensimmäisen kerran vuonna 2015, jolloin hän Beaver Creekin MM-kilpailuissa sijoittui alppiyhdistetyssä 38:nneksi. St. Moritzin MM-kilpailuissa 2017 hänen suorituksensa alppiyhdistetyssä päättyi keskeytykseen. Pyeongchangin olympialaisissa 2018 hän sijoittui supersuurpujottelussa 18:nneksi ja syöksylaskussa 23:nneksi sekä keskeytti alppiyhdistetyssä. Åren MM-kilpailuissa 2019 hän oli alppiyhdistetyssä 25:s ja syöksylaskussa 30:s. Cortina d’Ampezzon MM-kilpailuissa 2021 hänen syöksylaskunsa päättyi keskeytykseen. Pekingin olympialaisissa 2022 hän sijoittui syöksylaskussa 11:nneksi ja Courchevelin / Méribelin MM-kilpailuissa 2023 kuudenneksi. Saalbachin MM-kilpailuissa 2025 hän oli syöksylaskussa 18:s ja joukkueyhdistetyssä kahdestoista.

Maailmancupissa Muzaton debytoi maaliskuussa 2010 Garmisch-Partenkirchenin super-G:ssä keskeyttäen kilpailun. Avauspisteensä hän saavutti tammikuussa 2013 Wengenistä ollen superyhdistetyn 24:s. Ensimmäisen palkintosijansa hän saavutti tammikuussa 2017 oltuaan toinen Wengenin alppiyhdistetyssä. Saman kauden alppiyhdistetyn cupissa hän sijoittui viidenneksi. Hän sijoittui kolmanneksi Kitzbühelin syöksylaskussa tammikuussa 2026. Syöksylaskussa Muzaton on yltänyt lisäksi yhdeksän kertaa maailmancupin osakilpailuissa sijoille 5–9, ensimmäisen kerran Wengenissä tammikuussa 2018 ja toistaiseksi viimeksi Kitzbühelissä tammikuussa 2025. Viidennet sijat ovat Bormiosta joulukuulta 2019 sekä Kitzbühelistä tammikuulta 2020 ja 2024.

## Lähteet
Tsugiharu Ogiwara

**Tsugiharu Ogiwara** (, s. 20. joulukuuta 1969 Kusatsu, Gunman prefektuuri) on japanilainen uransa päättänyt yhdistetyn hiihtäjä ja maailmanmestari. 170 senttimetriä pitkä ja 61 kilogrammaa painava Ogiwara edusti Kitano Construction Corporation Ski Clubia.

Ogiwara osallistui vuoden 1998 talviolympialaisiin, jotka järjestettiin Naganossa. Hän sijoittui joukkuekilpailun viidenneksi ja henkilökohtaisen kilpailun kuudenneksi. Vuoden 1995 MM-kilpailuista Ogiwara saavutti kultaa joukkuekilpailusta.

Maailmancupissa Ogiwara kilpaili vuodet 1994–1998. Hänen uransa paras sijoitus maailmancupin osakilpailussa oli toinen, jonka hän saavutti kaudella 1994–1995 Liberecistä ja Oslosta. Tuolla kaudella hän oli maailmancupin kokonaispisteissä neljäs.

Ogiwaran kaksoisveli Kenji Ogiwara on yhdistetyn olympiavoittaja ja maailmanmestari. 

## Lähteet
Kyle Edmund

**Kyle Edmund** (s. 8. tammikuuta 1995 Johannesburg, Etelä-Afrikka) on Etelä-Afrikassa syntynyt brittiläinen tennispelaaja, joka on ollut ammattilaisena vuodesta 2012 alkaen. Oikeakätinen Edmund on 188 senttimetriä pitkä ja painaa 80 kilogrammaa. Edmundin uran paras kaksinpelin ATP-rankingsijoitus on neljästoista.

Edmund aloitti tenniksen pelaamisen 10-vuotiaana. Hän saavutti ensimmäisen kaksinpelin ATP-turnausvoittonsa Antwerpenissa vuonna 2018. Grand Slam -turnauksissa hän on yltänyt parhaimmillaan välieriin Australian avoimissa 2018. 

Nelinpelissä Edmund on saavuttanut kaksi nuorten Grand Slam -voittoa portugalilaisen parinsa Frederico Ferreira Silvan kanssa. ATP-rankingissa hän on ollut parhaimmillaan sijalla 151. Vuonna 2018 hän voitti nelinpeliturnauksen Estorilissa.

Vuonna 2015 Edmund voitti yhdessä Andy Murrayn, Jamie Murrayn ja James Wardin kanssa Davis Cupin heidän kaadettuaan loppuottelussa Belgian.

## Lähteet
Jussi Eskola (urheiluselostaja)

**Jussi Eskola** (s. 1973) on suomalainen urheilutoimittaja ja -selostaja, joka työskenteli Yle Urheilussa 1990-luvulta lähtien vuoteen 2021 asti. Eskola selosti Ylellä muun muassa yleisurheilua, hiihtoa, ampumahiihtoa ja suunnistusta. 

Vuoden 2021 aikana Eskola siirtyi Viaplayn palvelukseen.

## Ura
Eskola aloitti urheilutoimittajana Ylellä 1990-luvulla. Maastohiihtoa hän selosti Ylellä vuosina 2006–2014 ja 2017–2021. Vuosina 2014–2017 Eskola oli puolestaan Ylen ampumahiihdon pääselostaja. Lontoon kesäolympialaisissa 2012 Eskola selosti ammuntaa ja Rion kesäolympialaisissa 2016 hän selosti ammuntaa ja soutua.

Eskolan merkittävimpiä selostuksia lienevät Suomen naisten viestijoukkueen ja Aino-Kaisa Saarisen maailmanmestaruudet hiihdon MM-kisoissa 2009, Matti Heikkisen maailmanmestaruus hiihdon MM-kisoissa 2011, Iivo Niskasen ja Sami Jauhojärven parisprintin olympiakulta talviolympialaisissa 2014 sekä Iivo Niskasen olympiakulta 50 kilometrin perinteisen kisassa talviolympialaisissa 2018.

Keväällä 2016 Yleisradion johto hyllytti Eskolan kesän urheilutapahtumista tämän kritisoitua Ylen urheilupolitiikkaa ''Iltalehdessä''. Eskolan piti selostaa kesällä 2016 yleisurheilua EM-kisoissa ja Rion kesäolympialaisissa. 

Vuonna 2017 Eskola palasi Ylen yleisurheiluselostajaksi aisaparinaan Tapio Suominen. Vuonna 2017 hän palasi hiihdon pääselostajaksi Tapio Suomisen jäätyä sairauslomalle.

Eskola lopetti työskentelyn Ylellä 1. kesäkuuta 2021, minkä jälkeen hän siirtyi selostajaksi Viaplaylle.

## Lähteet

## Aiheesta muualla
Daredevil (1. tuotantokausi)

Yhdysvaltalaisen televisiosarjan *[[Daredevil (televisiosarja)|Daredevilin]]* ensimmäinen tuotantokausi julkaistiin Netflixissä kokonaisuudessaan 10. huhtikuuta 2015. *Daredevil* perustuu Marvel Comicsin samannimiseen supersankarihahmoon, ja sen ensimmäinen kausi seuraa lakimiehenä päivisin toimivan Matt Murdockin / Daredevilin alkuaikoja katutason supersankarina New Yorkin Hell’s Kitchenissä. Samalla kausi seuraa rikollisjohtaja Wilson Fiskin nousua. Sarja on osa Marvel Cinematic Universea (MCU) sijoittuen samaan maailmaan kuin MCU:n elokuvat ja muut televisiosarjat. Kauden tuotti Marvel Television yhdessä ABC Studiosin, DeKnight Prods.:n ja Goddard Textilesin kanssa. Steven S. DeKnight toimi sarjan pyörittäjänä sarjan luojan Drew Goddardin toimiessa konsulttina.

Charlie Cox esittää Murdockia, kun taas Vincent D’Onofrio näyttelee Fiskiä. Kaksikon lisäksi sarjan muita pääosia näyttelevät Deborah Ann Woll, Elden Henson, Toby Leonard Moore, Vondie Curtis-Hall, Bob Gunton, Ayelet Zurer ja Rosario Dawson. *Daredevilin* tuotanto alkoi joulukuussa 2013 Goddardin palkkaamisen myötä. DeKnight korvasi hänet sarjan pyörittäjänä ja Cox valittiin päärooliin toukokuussa 2014. Kausi, joka keskittyy lähdemateriaalin synkempiin ja kypsempiin osiin, kuvattiin New Yorkissa heinä–joulukuussa 2014. Stephanie Maslansky suunnitteli kauden asut, minkä lisäksi Daredevilin lopullisen punaisen asun suunnitteli Ryan Meinerding yhdessä Marvel Studiosin puvustajien kanssa. Kausi sisältää yhteyksiä ja viittauksia MCU:n muihin projekteihin.

Kauden kaksi ensimmäistä jaksoa saivat ensi-iltansa Los Angelesissa 2. huhtikuuta 2015, minkä jälkeen kaikki 13 jaksoa julkaistiin Netflixissä 10. huhtikuuta 2015 saaden yleisesti suotuisia arvosteluja. Kriitikot kehuivat näyttelijöiden, ja erityisesti D’Onofrion, suorituksia sekä sarjan synkempää sävyä ja sen toimintakohtauksia verrattuna muihin MCU:n tuotantoihin. Kuitenkin kauden tahditus ja Daredevilin punainen asu saivat osakseen kritiikkiä. Ensimmäinen kausi sai kaksi Emmy-ehdokkuutta parhaista erikoisefekteistä ja äänileikkauksesta. Sarjaa jatkettiin toiselle kaudelle 21. huhtikuuta 2015.

## Jaksot


|}

## Lähteet

## Aiheesta muualla
*
Vähä Karppajärvi

**Vähä Karppajärvi**  on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Vähä Karppajärvi on osa Röyhiönjärven-Iso Karppajärven valuma-aluetta.

## Maantietoa
Järvi on 850 metriä pitkä, 150 metriä leveä ja sen pinta-ala on 7,9 hehtaaria. Se sijaitsee Holmanharjun länsipuolella ja sijoittuu pohjois-eteläsuuntaisesti Iso Karppajärven viereen. Sen etelä- ja pohjoispäässä on suora ja siihen laskee kaksi pelto-ojaa ja yksi lyhyt suo-oja. Pohjoispäähän laskee Särkilammen laskuoja, joka tuo sieltä kolmen muunkin lammen laskuvedet. Itärantaan laskee Iso Karppajärven 200 metriä pitkä laskujoki. Järven eteläpäässä on sen ainoa saari Leppisaari. Rantaviivan pituus on 2,1 kilometriä ja rannalla sijaitsevat neljä vapaa-ajan asuntoa ja Uusitalon maatila. Pohjoispäässä sijaitsee vielä Lähteenmäen maatilan pellot. Järvelle pääsee yhdystieltä 13281.

## Lähteet
Matti Ranta

**Matti Aarne Ranta** (22. huhtikuuta 1932 Tampere – 15. lokakuuta 2024 Helsinki) oli suomalainen fyysikko ja professori. Hän oli Oulun yliopiston mekaniikan professori 1967–1970, Teknillisen korkeakoulun professori 1970–1996 ja vararehtori 1976–1978. Hänen tutkimusalaansa oli tekninen mekaniikka.

## Lähteet

## Aiheesta muualla
* Kuka kukin on 1978 (Runeberg.org)
Tarja Ranta

**Tarja Irmeli Ranta** (oik. *Silvennoinen,* s. 1946) on suomalainen balettitanssija. Hän oli kiinnitettynä Suomen Kansallisbalettiin 1965–1988 ja oli solistitanssija vuodesta 1971. Hän oli 1973–1975 solistina Frankfurt am Mainissa Städtische Bühnen -balettiseurueessa. Baletteja, joissa hän on tanssinut pääosia, ovat *[[Joutsenlampi]]*, *[[Gajane]]*, *[[Spartacus (baletti)|Spartacus]]* ja *[[Serenade (baletti)|Serenade]]*.

## Lähteet

## Aiheesta muualla
* Tarja Ranta, Tanssin tiedotuskeskus
Ingeborg Sjöqvist

**Ingeborg Maria Sjöqvist** (myöh. **Ingers**, 19. huhtikuuta 1912 Kalmar – 22. marraskuuta 2015 Rydebäck, Helsingborg) oli ruotsalainen uimahyppääjä.

Sjöqvist kilpaili 10 metrin kerroshypyissä. Kesäolympialaisissa hän sijoittui neljänneksi Los Angelesissa 1932 ja yhdeksänneksi Berliinissä 1936. EM-kilpailuista hän saavutti hopeaa vuosina 1931 ja 1934. Sjöqvistin Lala-sisko oli uimahyppyjen olympiamitalisti.

Sjöqvist kuoli 22. marraskuuta 2015 Helsingborgissa 103 vuoden iässä. Hän oli kuollessaan vanhimpia elossa olleita olympiaurheilijoita, epävirallisesti kuolinhetkellään vanhin vanhemman kiinalaisen Guo Jien kuoltua viikko häntä ennen. Sjöqvistin aviomies ehti myös viettää satavuotissyntymäpäiväänsä ennen tämän kuolemaa, ja he ehtivät olla naimisissa 75 vuotta.

## Lähteet
* Ingeborg Sjöqvist Bio, Stats and Results  Olympics at Sports-Reference.com 

### Viitteet
Turaidan linna

**Turaidan linna** (, ) on Latvian Siguldassa, Gaujan kansallispuiston alueella sijaitseva osittain entistetty keskiaikainen linna.

Tiilirakenteisen linnan paikka on korkealla mäellä Gaujajoen varressa. Sen rakentaminen aloitettiin vuonna 1214. Rakennuttajina olivat kalparitaristo ja Riian piispa Albert von Buxhövden. Tarkoituksena oli tehdä linnasta tukikohta kristilliselle käännytystyölle erityisesti pohjoisen suuntaan Sakalan ja Ugandin maakuntiin (nykyiset Valgamaa, Võrumaa ja Põlvamaa). Samalla paikalla oli aikaisemmin paikallisen väestön puinen linnoitus, josta uuden linnan nimi on peräisin.

## Linnan vaiheita
1200-luvun alkupuolella Kalparitaristo kärsi suuria tappioita liettualaisten käännytystyössä, ja vuonna 1237 se sulautui saksalaiseen ritarikuntaan. Tällöin Turaidankin herruus siirtyi ritarikunnalle. Paikallisista heimoista latgallit olivat heidän liittolaisiaan. Linnan puolustusjärjestelmän parantaminen jatkui: 1300-luvulla rakennettiin eteläinen torni muureineen ja 1400-luvulla varauduttiin tuliaseiden vaikutukseen rakentamalla pyöreä länsitorni. Rakennus- ja kunnostustöitä tehtiin 1600-luvullakin, vaikkakin linnan sotilasstrateginen merkitys alkoi olla vähäinen. Vuonna 1776 sattuneen tulipalon jälkeen linna jäi pois käytöstä ja se hylättiin.

Vuonna 1976 linnan alueella aloitettiin arkeologiset tutkimukset ja sen jälkeen rakennuksia on restauroitu.

## Lähteet

## Aiheesta muualla
Pentti Peitsamo

**Pentti Valdemar Peitsamo** (3. joulukuuta 1920 Karkku – 7. joulukuuta 1998 Nokia) oli nokialainen pelimannimuusikko ja -säveltäjä. Hän johti Nokian Musikantteja ja soitti vuodesta 1982 viulua Pinsiön Pelimanneissa. Vuosina 1989–1990 hän johti Ikaalisten viulupelimanneja. Hän oli rock-muusikko Kari Peitsamon isä.

## Diskografia
* Nokian musikantit ja Nokialaiset: 

## Lähteet
Rift Valley -kuume

**Rift Valley -kuume** (**RVF**) on virussairaus, jonka oireet vaihtelevat lievistä vakaviin. Lieviä oireita voivat olla esimerkiksi kuume, lihaskipu ja jopa viikon kestävä päänsärky. Vakavia oireita voivat olla näkökyvyn heikkeneminen, joka alkaa ilmetä kolme viikkoa tartunnan saamisen jälkeen,  aivojen tulehdus, joka aiheuttaa vakavaa päänsärkyä ja sekavuutta, sekä verenvuoto ja siihen liittyvät maksavaivat, jotka voivat ilmetä jo muutamassa päivässä. Niillä, joilla on verenvuotoa, kuoleman todennäköisyys on jopa 50&nbsp;%.

## Aiheuttaja
Sairauden aiheuttaa Rift Valley -kuumevirus, joka on tyypiltään *[[flebovirus]]*. Virus voi tarttua ihmiseen, jos hän koskettaa tartunnan saaneen eläimen verta, hengittää ilmaa tartunnan saaneen eläimen teurastuksen yhteydessä, juo tartunnan saaneen eläimen raakamaitoa tai häntä pistää tartunnan saanut hyttynen. Tauti voi tarttua esimerkiksi lehmiin, lampaisiin, vuohiin ja kameleihin. Näihin eläimiin se leviää yleensä hyttysten välityksellä. Näyttää siltä, että tauti ei voi tarttua ihmisestä toiseen. Taudin diagnosointi perustuu siihen, että verestä löydetään viruksen vasta-aineita tai itse virusta.

## Ehkäisy ja hoito
Taudin leviämistä ihmisiin ehkäistään rokottamalla eläimiä. Tämä on tehtävä ennen taudin esiintymistä, sillä rokottaminen epidemian aikana saattaa pahentaa tilannetta. Eläinten liikkumisen rajoittamisesta epidemian aikana voi myös olla hyötyä. Kannattaa myös vähentää hyttysten määrää ja välttää niiden pistoja. Ihmisille on olemassa rokote, mutta vuoden 2010 tietojen mukaan se ei ole yleisesti saatavilla. Tartunnan saaneille ei ole olemassa vakiintunutta lääkehoitoa.

## Epidemiologia ja historia

Tautia on esiintynyt epidemioina vain Afrikassa ja Arabian niemimaalla. Epidemioita esiintyy yleensä runsaiden sateiden aikaan, jolloin hyttysten määrä lisääntyy. Tautia todettiin ensi kerran karjassa Kenian Rift Valleyssa 1900-luvun alkupuolella, ja virus eristettiin ensimmäisen kerran vuonna 1931.

## Lähteet
Iso Karppajärvi

**Iso Karppajärvi**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Karppajärvi on osa Röyhiönjärven-Iso Karppajärven valuma-aluetta.

## Maantietoa
Järvi on 2,0 kilometriä pitkä, 650 metriä leveä ja sen pinta-ala on 42 hehtaaria. Se sijaitsee Vähä Karppajärven rinnalla pohjois-eteläsuuntaisesti. Järvien välinen alue on viljeltyä, mutta muuten järven rannat ovat metsämaata. Vain muutamissa kohdissa rannat ovat avosuota. Järviallas on eteläpäässä leveä, mutta pitkää ja kapeaa pohjoisosaa kutsutaan Myllylahdeksi. Siihen laskee toistakymmentä metsä- tai suo-ojaa. Kaksi ojista ovat lampien laskuojia. Pohjoispäähän laskee Pikku Haukijärvi ja keskikohdan itärantaan laskee Karhulammen ja Haaralammen yhteinen laskuoja. Järvellä on 200 metriä pitkä laskujoki, joka laskee Vähä Karppajärveen. Järvellä on kolme saarta. Suurin saari sijaitsee pohjoisosassa aivan rannan tuntumassa ja sen läpimitta on yli 100 metriä. Eteläpäässä Pikkulahden kupeessa sijaitsee Pukkisaari ja rannan tuntumassa on kaksi luotoa. Rantaviivaa on 5,8 kilometriä. Rannoille on rakennettu noin 20 vapaa-ajan tai kiinteää asuntoa ja rannan yhteydessä sijaitsee kolme maatilaa. Järvelle pääsee Saukonperältä yhdystietä 13281.

## Historiaa
Vuoden 1959 peruskartassa järven pohjoisosassa oli piirrettynä kaksi pientä saarta, jotka ovat myöhemmissä peruskartoissa maatuneet yhteen isommaksi saareksi.

## Lähteet
Dellemanin oireyhtymä

**Dellemanin oireyhtymä** on silmien, aivojen ja ihon epämuodostumia aiheuttava oireisto. Sen mahdollisiin piirteisiin kuuluvat muiden muassa silmäkuopan kasvaimet, aivokuoren alueiden täyttyminen nesteellä, aivokurkiaisen puuttuminen, kehitysvammaisuus, epilepsia ja fokaalinen dermaalinen hypoplasia. Vammautuneiden kasvot ovat yleensä epäsymmetriset. Satunnaisen mutaation aiheuttama oireyhtymä kuvattiin ensimmäistä kertaa kahdella vammautuneella vuonna 1981. Sittemmin tapauksia on todettu kymmenittäin.

## Lähteet
Edita Pučinskaitė

**Edita Pučinskaitė** (s. 27. marraskuuta 1975 Naujoji Akmenė, Šiauliain lääni) on liettualainen maantiepyöräilyn maailmanmestari ja kaikkiaan nelinkertainen MM-mitalisti. Hän on pituudeltaan 169&nbsp;cm.

Pučinskaitė voitti maantieajon maailmanmestaruuden 1999 Veronassa 18 sekunnin erolla Anna Wilsoniin. Hän sai maannaisensa Rasa Polikevičiūtėn jälkeen maantieajon MM-hopeaa Lissabonissa 2001. MM-pronssia hän saavutti maantieajossa Duitamassa 1995 ja aika-ajossa Veronassa 1999.

Pučinskaitė voitti "naisten Ranskan ympäriajon" Grande Boucle fémininen 1998 ja "naisten Italian ympäriajon" Giro Donnen 2006 ja 2007.

Pučinskaitė valittiin Liettuan vuoden urheilijaksi 1999.

## Saavutuksia

Lähteet: Cycling Archives, Pro Cycling Archives
;1994
:Etoile Vosgienne, kokonaiskilpailun voitto
;1995
:MM-kilpailut, maantieajossa pronssia
;1996
:MM-kilpailut, maantieajossa kahdeksas
;1997
:Giro Donne, kokonaiskilpailussa kolmas
:Liberty Classic, voitto
;1998
:Thüringen-Rundfahrt der Frauen, voitto
:Grande Boucle féminine, kokonaiskilpailun voitto
;1999
:Memorial Michela Fanini, kokonaiskilpailun voitto
:La Flèche Wallonne, toinen
:Grande Boucle féminine, kokonaiskilpailussa kolmas
:MM-kilpailut, maantieajossa kultaa, aika-ajossa pronssia
;2000
:Grande Boucle féminine, kokonaiskilpailussa toinen
:Trophée des Grimpeurs, voitto
:Olympialaiset, aika-ajossa kymmenes
;2001
:Giro Donne, kokonaiskilpailussa kolmas
:Trophée d'Or Féminin, kokonaiskilpailun voitto
:MM-kilpailut, maantieajossa hopeaa
;2002
:Emakumeen Bira, kokonaiskilpailun voitto
:Aika-ajon Liettuan-mestaruus
;2003
:Giro Donne, kokonaiskilpailussa toinen
:MM-kilpailut, maantieajossa neljäs, aika-ajossa kymmenes
;2004
:La Flèche Wallonne, kolmas
:Olympialaiset, maantieajossa yhdeksäs, aika-ajossa kymmenes
:Trophée d'Or Féminin, kokonaiskilpailun voitto
:GP de Plouay, voitto
:MM-kilpailut, aika-ajossa viides, maantieajossa kymmenes
;2005
:Berner Rundfahrt, voitto
:Giro Donne, kokonaiskilpailussa kolmas
:GP de Plouay, toinen
:Tour de l'Ardèche, kokonaiskilpailun voitto 
:Vuelta Ciclista Femenina a el Salvador, kokonaiskilpailun voitto
:MM-kilpailut, aika-ajossa kymmenes
;2006
:Giro del Trentino, kokonaiskilpailussa kolmas
:Aika-ajon Liettuan-mestaruus
:Giro Donne, kokonaiskilpailun voitto
;2007
:Berner Rundfahrt, voitto
:Emakumen Saria, voitto
:Giro del Trentino, kokonaiskilpailun voitto
:Aika-ajon Liettuan-mestaruus
:Giro Donne, kokonaiskilpailun voitto
;2008
:Olympialaiset, maantieajossa yhdeksäs
;2010
:Thüringen-Rundfahrt der Frauen, kokonaiskilpailussa toinen

## Lähteet

## Aiheesta muualla
*Virallinen sivusto
Batyr Zakirov

**Batyr Karimovitš Zakirov** (, , 26. huhtikuuta 1936 Moskova — 23. tammikuuta 1985 Taškent, Uzbekistan, Neuvostoliitto) oli neuvostoliittolais-uzbekistanilainen monipuolinen taiteilija, erityisesti muusikko.

Hänellä oli monia sukulaisia taiteilijoina ja hän sai monia palkintoja sekä esiintyi myös ulkomailla erinomaisen kielitaitonsa vuoksi.

## Lähteet
A. F. Ruissalo

**Anton Fabian Ruissalo** (vuoteen 1906 **Fihlman**; 25. elokuuta 1873 Tampere – 1. marraskuuta 1951) oli suomalainen ammattiyhdistysmies ja sosialidemokraatti. Hänet nimettiin yhdeksi jäseneksi vuoden 1905 suurlakon aikana valittuun Suomen väliaikaiseen hallitukseen, joka ei kuitenkaan aloittanut toimintaansa. Ammatiltaan hän oli asemamiehenä työskennellyt rautatieläinen.

Fihlman työskenteli valtionrautateillä vuodesta 1900. Tampereen Työväenyhdistyksen aktiiveihin lukeutunut Fihlman valittiin suurlakon alettua Tampereella valtaa pitäneen suurlakkokomitean jäseneksi. Marraskuun 1. päivänä kaupungissa annettiin niin sanottu Punainen julistus, jota Fihlmanin sekä Vihtori Kososen, Kössi Lindströmin, Yrjö Mäkelinin ja Eetu Salinin muodostama lähetystö matkusti viemään Helsinkiin. Kolme päivää myöhemmin Helsingin Rautatientorilla järjestetyssä kansankokouksessa asetettiin Suomelle uusi väliaikainen hallitus, johon myös Fihlman nimitettiin yhtenä SDP:n edustajista. Hän sanoi myöhemmin pitäneensä sitä pilana. Hallitus ei koskaan ehtinyt aloittaa toimintaansa.

Suurlakon jälkeen A. F. Ruissalo työskenteli asemamiehenä Tampereen, Karkun ja Humppilan asemilla. Vuoden 1918 sisällissodan aikana hän toimi punaisten rautatiehallinnon palveluksessa Tampereen asemalla hoitaen eri tehtäviä. Valkoiset vangitsivat hänet Tampereen taistelun aikana 5. huhtikuuta 1918. Valtiorikosoikeus tuomitsi hänet kolmen vuoden ehdolliseen kuritushuonerangaistukseen, minkä lisäksi hänet erotettiin rautateiltä.

## Lähteet
HMS Atlas (1782)

**HMS Atlas** oli Britannian kuninkaallisen laivaston vuonna 1782 vesillelaskettu Duke-luokan 98-tykkinen toisen luokan linjalaiva.

## Valmistus

Sir John Williamsin suunnittelema alus tilattiin 5. elokuuta 1777 Chathamin telakalta, jossa rakennustöistä vastaavana mestarina oli Israel Pownoll huhtikuuhun 1779 ja sen jälkeen Nicholas Phillips. Köli laskettiin 1. lokakuuta. Alus laskettiin vesille 13. helmikuuta 1782 ja valmistui 30. maaliskuuta 1782. Valmistuskustannukset olivat 50&nbsp;350 puntaa 7 shillinkiä ja 4 pennyä, joihin sisältyi varustaminen.

## Palvelus
Vuonna 1802 alus muutettiin 74-tykkiseksi kolmannen luokan linjalaivaksi. Se osallistui 6. helmikuuta 1806 San Domingon taisteluun, jolloin miehistöstä sai surmansa kahdeksan ja haavoittui 11. Vuonna 1808 alus oli kontra-amiraali Purvisin lippulaivana Cadizin edustalla joutuen useaan otteeseen rannikkopattereiden tuleen. Alus menetti näissä 50 miestä kaatuneina ja haavoittuneina. Alus myös tuhosi Fort Catalinan.

Alus poistettiin palveluksesta ja siirrettiin reserviin joulukuussa 1810 Plymouthissa. Alus muutettiin joulukuusta 1813 tammikuuhun 1814 Portsmouthissa väliaikaiseksi vankilalaivaksi. Lokakuussa aloitettiin Portsmouthissa aluksen muuttaminen ruutivarastoksi, mikä saatiin päätökseen tammikuussa 1815. Alus romutettiin toukokuussa 1821 Portsmouthissa.
 
## Lähteet
*
*

### Viitteet
André

**André**, **Andre**, **Andrée** tai **Andree** voi tarkoittaa seuraavia:

* André, miehen etunimi
* André (s. 1979), armenialainen poplaulaja
* André, *André Álvaro Batista do Nascimento* (s. 1977), brasilialainen beachfutispelaaja
* André 3000, *Andé Lauren Benjamin* (s. 1975), yhdysvaltalainen rap-artisti, laulaja-lauluntekijä ja näyttelijä
* Riki & André, israelilainen lauluduo
* André, Kari Litmasen säveltämä ja Jiri Nikkisen säveltämä laulu, joka Marita Taavitsaisen esittämänä vuonna 1998 voitti Syksyn sävel -kilpailun
* 1296 Andrée, päävyöhykkeen asteroidi
* André tai Andre, sukunimenä:
** André André (s. 1989), portugalilainen jalkapalloilija
** António André (s. 1957), portugalilainen jalkapalloilija
** Carl Andre (1935–2024), yhdysvaltalainen minimalistitaiteilija
** Carl Severin Andrée, ruotsalainen insinööri, toinen Andrée & Rosenqvist -yhtiön perustajista
** Charles André (1842–1912), ranskalainen tähtitieteilijä
** Elfrida Andrée (1841–1929), ruotsalainen säveltäjä, kapellimestari, urkuri ja sähköttäjä
** Gabriel Andre (s. 1981), kanadalainen alamäkiluistelija ja jääkiekkoilija
** Georges André (1889–1943), ranskalainen yleisurheilija
** Ingrid Andree (s. 1931), saksalainen näyttelijä
** John André (1750–1780), vakoojana hirtetty brittiläinen majuri
** Leif Andrée (s. 1958), ruotsalainen näyttelijä
** Linda Andre (1959–2023), yhdysvaltalainen aktivisti ja kirjailija
** Louise André (s. 1913), kanadalainen oopperalaulaja ja musiikkipedagogi
** Mark Andre, alk. *Marc André* (s. 1964), ranskalainen säveltäjä
** Maurice André (1933–2012), ranskalainen trumpetisti
** Peter André (s. 1973), brittiläinen poplaulaja, lauluntekijä ja televisioesiintyjä
** Salomon Andrée (1854–1897), ruotsalainen insinööri, lentäjä, tutkimusmatkailija ja naparetkeilijä.
HMS Agamemnon (1852)

**HMS Agamemnon** oli Britannian kuninkaallisen laivaston vuonna 1852 vesillelaskettu Agamemnon-luokan 91-tykkinen toisen luokan linjalaiva. Se oli laivaston ensimmäinen alus, joka suunniteltiin alusta alkaen höyryvoimaa käyttäväksi.

## Valmistus

John Hayesin suunnittelema 80-tykkinen toisen luokan linjalaiva tilattiin 27. helmikuuta 1841 Woolwichin telakalta. Aluksen aseistuksena piti olla alemmalla tykkikannella kahdeksan kappaletta 8 tuuman  68 naulan 65 cwt:n ja 20 kappaletta 32 naulan 56 cwt:n tykkiä. Ylemmälle tykkikannelle oli suunniteltu asennettavaksi neljä kappaletta 8 tuuman 68 naulan 65 cwt:n ja 24 kappaletta 32 naulan 50 cwt:n tykkiä. Näiden lisäksi etu- ja puolikannelle tulisi 24 kappaletta 32 naulan 41 cwt:n tykkiä. Työt kuitenkin keskeytettiin 18. joulukuuta 1844.

Tilaus uudistettiin 20. kesäkuuta 1849 91-tykkisenä potkuritaistelulaivana Woolwichin telakalta, missä köli laskettiin marraskuussa. Alus laskettiin vesille 22. toukokuuta 1852 ja valmistui 9. helmikuuta 1853. Valmistuskustannukset olivat 141&nbsp;299 puntaa, joista rungon osuus oli 74&nbsp;331 puntaa ja propulsion 32&nbsp;890 puntaa.

## Palvelus
Alus otettiin palvelukseen 27. syyskuuta 1852 Sheernessissä päällikkönään Sir Thomas Maitland. Se siirtyi Portsmouthiin, jonne se saapui 10. helmikuuta 1853. Alus osallistui vuonna 1853 Spitheadissä pidettyyn laivastokatselmukseen, minkä jälkeen se aloitti palveluksensa Kanaalin laivastossa.

Alus liitettiin palvelukseen otettaessa Välimeren laivastoon. Se oli Krimin sodassa kontra-amiraali Edmund Lyonsin lippulaivana. Alus osallistui 17. lokakuuta 1854 Sevastopolin pommitukseen sekä Fort Kinburnin pommitukseen 1855.

Vuonna 1857 alus varustettiin kuljettamaan Atlantic Telegraph Companyn 1&nbsp;250 tonnin kaapelikelaa pyrittäessä luomaan kiinteä lennätinyhteys Euroopasta Amerikkaan. Ensimmäinen yritys epäonnistui, mutta 29. heinäkuuta 1858 kaapelin päät saatiin yhdistettyä ja yhteys luotua.

Alus poistettiin palveluksesta 1862 ja myytiin 1870 romutettavaksi.

## Lähteet

*

### Viitteet
Meistriliigan kausi 2015

**Meistriliigan kausi 2015** oli järjestyksessään 25. Meistriliigan kausi. Se alkoi 6. maaliskuuta ja päättyi 7. marraskuuta 2015. Hallitsevana mestarina kauteen lähti FC Levadia. Mestaruuden voitti FC Flora, jolle mestaruus oli kahdeksas.

## Joukkueet

## Sarjataulukko

## Ottelut

**Ensimmäinen kierros**

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

**Toinen kierros**

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

### Putoamiskarsinta
Liigassa 9. sijoittunut Tammeka pelasi kaksiosaien karsintasarjan Esiliigan 2. sijoittunutta JK Tallinna Kalevia vastaan. Tammeka voitti yhteismaalein 4–2 ja pelaa näin seuraavalla kaudella Meistriliigassa.

|}

## Parhaat maalintekijät

## Lähteet
Valkeajärvi (Ikaalinen)

**Valkeajärvi**  on Pirkanmaalla Ikaalisissa Sorvanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Valkeajärvi on osa Röyhiönjärven-Iso Karppajärven valuma-aluetta.

## Maantietoa
Järvi on 600 metriä pitkä, 150 metriä leveä ja sen pinta-ala on 5,7 hehtaaria. Se sijaitsee metsäalueella eikä sen rantoihin rajaudu peltoja. Osa rannoista ovat suota ja siihen laskeekin kolme suo-ojaa. Pohjoispäästä lähtee laskuoja, joka yhtyy 600 metrin päässä Veholammen ja Saukkolammen välillä Vehonojaan. Rantaviivan pituus on 1,4 kilometriä ja rannoille on rakennettu kolme vapaa-ajan asuntoa. Niille johtaa tie Ryöhiönjärven pohjoispäästä, jonne pääsee Tevaniemeltä tai Sorvanperältä seututieltä 276.

## Historiaa
Ikaalisten pitäjänkartassa 1800-luvulta järven nimi oli kirjoitettu "Valkiajärvi".

## Lähteet
HMS Collingwood (1841)

**HMS Collingwood** oli Britannian kuninkaallisen laivaston vuonna 1841 vesillelaskettu Vanguard-luokan 80-tykkinen toisen luokan linjalaiva.

## Valmistus

Alus tilattiin 23. kesäkuuta 1832 Pembroken telakalta, missä köli laskettiin syyskuussa 1835. Se laskettiin vesille 17. elokuuta 1841 ja valmistui 20. heinäkuuta 1844 Portsmouthissa. Valmistuskustannukset olivat 55&nbsp;910 puntaa, minkä lisäksi varustaminen maksoi 18&nbsp;728 puntaa.

## Palvelus
Alus otettiin palvelukseen 8. toukokuuta 1844 Portsmouthissa päällikkönään kommodori Henry Broadhead. Se oli 13. elokuuta Tyynenmeren laivaston kontra-amiraali Sir George Francis Seymourin lippulaivana päällikkönään Robert Smart. Alus poistettiin palveluksesta 20. heinäkuuta 1848 ja oli 1849 ankkuroituna Portsmouthissa. 

Aluksen muutostyöt potkuritaistelulaivaksi tilattiin 9. heinäkuuta 1859 Chathamin telakalta, missä työt aloitettiin 23. maaliskuuta 1861 ja päättyivät 13. heinäkuuta. Alukselle asennettiin George Rennie & Sonsin valmistama höyrykone, joka tuotti 1&nbsp;424 ihp:tä mahdollistaen 10,46 solmun nopeuden. Sitä ei kuitenkaan koskaan varustettu meripalvelukseen. Alus myytiin maaliskuussa 1867 romutettavaksi Castlelle Charltoniin.

## Lähteet
*

### Viitteet
Nevainlampi (Ikaalinen)

**Nevainlampi**  eli **Nevanlampi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Nevainlampi on osa Röyhiönjärven-Iso Karppajärven valuma-aluetta.

## Maantietoa
Lampi on 200 metriä pitkä, 120 metriä leveä ja sen pinta-ala on 1,6 hehtaaria. Se sijaitsee erämaassa soistuvassa metsämaastossa. Siihen yhtyy viisi suo-ojaa, joista kaksi osallistuvat läpivirtaukseen, missä Housulammelta laskevat vedet virtaavat Veholampeen. Rantaviiva on 500 metriä pitkä ja rannan läheisyyteen on rakennettu yksi vapaa-ajan asunto. Sille johtaa metsäautotie idästä Vahojärven ja Karpanperän yhdistävältä tieltä.

## Lähteet
HMS Prince (1788)

**HMS Prince** oli Britannian kuninkaallisen laivaston vuonna 1788 vesillelaskettu parannellun London-luokan 98-tykkinen toisen luokan linjalaiva.

## Valmistus

Alus tilattiin 9. joulukuuta 1779 Woolwichin telakalta, jossa rakennustöistä vastasi joulukuuhun 1782 saakka John Jenner ja sittemmin Henry Peake joulukuuhun 1785, Martin Ware maaliskuuhun 1787 ja loppuajan John Nelson. Köli laskettiin 1. tammikuuta 1782. Alus laskettiin vesille 4. heinäkuuta 1788 ja valmistui 25. heinäkuuta 1788. Valmistuskustannukset olivat 55&nbsp;041 puntaa, 9 shillinkiä ja 11 pennyä, mikä sisälsi varustamisen ja takiloinnin eli 8&nbsp;388 puntaa. Alusta kuparoitiin Plymouthissa lokakuusta marraskuuhun.

## Palvelus
Alus otettiin palvelukseen heinäkuussa 1790 Sir John Jervisin lippulaivana päällikkönään Josiah Rogers. Se poistettiin palveluksesta joulukuussa. Alus oli vuoden lopulla varustettavana Plymouthissa ja palasi palvelukseen helmikuussa 1793 Howen laivasto-osastoon kontra-amiraali George Bowyerin lippulaivana päällikkönään Cuthbert Collinwood. Alus poistettiin palveluksesta tammikuussa 1794.

Huhtikuussa 1794 Ranskan vallankumoussotien alkaessa alus oli reservissä Portsmouthissa. Sen runkoa jatkettiin 1796.

Vuonna 1805 alus oli Kanaalin laivastossa päällikkönään Richard Grindall. Lokakuussa Trafalgarin taistelussa aluksen viirikkö ohitti sen. Alukselta meni yli kaksi tuntia 2–3 merimailin matkaan saavuttaakseen taistelevat osastot. Aluksen saapuessa taistelualueelle pääosa ranskalaisaluksista oli jo vallattu tai pakomatkalla. Alus vaihtoi laukauksia Espanjan laivaston lippulaivan *[[Principe de Asturias (1794)|Principe de Asturiaksen]]* ja *[[Achille (1803)|Achillen]]* kanssa kärsimättä tappioita tai vaurioita. Tulitoiminnan aikana *Achille* syttyi tuleen. Grindall kiersi tuhoon tuomitun aluksen laskien veneensä pelastamaan eloonjääneet. *Achille* tuhoutui ruutivaraston räjähtäessä. Taistelun jälkeen puhjenneessa myrskyssä alus oli korvaamaton sen auttaessa taistelussa pahemmin kärsineitä aluksia.

Sodan päätyttyä alus oli Portsmouthissa, kunnes se poistettiin palveluksesta. Alus romutettiin vuonna 1837.

## Lähteet
*
*

### Viitteet
Veholampi (Ikaalinen)

**Veholampi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Veholampi on osa Röyhiönjärven-Iso Karppajärven valuma-aluetta.

## Maantietoa
Lampi on 250 metriä pitkä ja 50 metriä leveä läpivirtauslammen soistuva laajentuma. Pohjoispäähän laskee kaksi ojaa, joista toinen tuo vettä Nevainlammesta. Laskuoja Veho-oja lähtee eteläpäästä ja laskee kahden kilometrin päässä Saukkolampeen. Valkeajärveltä tulee Veholammelle tie, joka ohittaa sen 100 metrin päästä. Tien varrella lammen kohdalla on rakennuksia, johon päättyy merkitty retkeilyreitti.

## Lähteet
FC Norma Tallinn

**FC Norma Tallinn** oli vuosina 1959–1997 toiminut virolainen jalkapalloseura. Seura oli kotoisin Tallinnasta ja se pelasi kotiottelunsa Norma Staadionilla (nykyinen Maarjamäe Staadion).

Norma Tallinn voitti Meistriliigan mestaruuden kaksi kertaa, kausina 1992 ja 1992-93. Liigassa toiseksi seura sijoittui kerran, kaudella 1993-94. Viron cupin Norma Tallinn voitti kaudella 1993-94 ja oli cupissa toinen kaudella 1992-93. Neuvostoliiton vallan aikana Norma Tallinn voitti Viron mestaruuden viisi kertaa (1964, 1967, 1970, 1979, 1988) ja Viron cupin kuusi kertaa (1962, 1965, 1971, 1973, 1974, 1989).

## Lähteet
HMS Vanguard (1835)

**HMS Vanguard** oli Britannian kuninkaallisen laivaston vuonna 1835 vesillelaskettu Vanguard-luokan 80-tykkinen toisen luokan linjalaiva.

## Valmistus

John Edyen suunnittelema alus tilattiin 23. kesäkuuta 1832 Pembroken telakalta, missä köli laskettiin toukokuussa 1833. Se laskettiin vesille 25. elokuuta 1835 ja valmistui 5. heinäkuuta 1836 Portsmouthissa. Valmistuskustannukset olivat 56&nbsp;983 puntaa ja varustamiskustannukset 20&nbsp;756 puntaa.

## Palvelus
Alus otettiin palvelukseen 18. maaliskuuta 1836 Välimeren laivastoon päällikkönään Duncombe Pleydell Bouverie. Aluksen päällikkönä olivat 25. tammikuuta 1837 alkaen Sir Thomas Fellowes ja 2. huhtikuuta 1840 alkaen Sir David Dunn. Alus oli huollettavana Portsmouthissa huhtikuusta syyskuuhun 1840, minkä jälkeen se palasi Välimerelle. Se osallistui loppuvuonna 1840 Syyrian sotatoimiinm ja oli Lissabonin edustalla ennen kotiin paluuta vuonna 1842. Alus poistettiin palveluksesta elokuussa 1843.

Syyskuusta 1844 toukokuuhun 1845 alus varustettiin Portsmouthissa meripalvelukseen. Se palautettiin palvelukseen 4. helmikuuta 1845 Kanaalin laivueeseen päällikkönään George Wickens Willes. Alus siirrettiin myöhemmin koelaivueeseen. Alus oli 1847 Lissabonissa. Sen päällikkönä oli  6. marraskuuta 1847 George Frederick Richin. Vuonna 1848 alus oli Välimerellä. Se poistettiin palveluksesta 28. maaliskuuta 1849.

Toukokuusta 1849 huhtikuuhun 1850 alus oli Plymouthissa huollettavana. Muutostyöt potkuritaistelulaivaksi tilattiin 9. heinäkuuta 1859 Sheernessin telakalta, mutta tilaus peruutettiin 1860. Alus palautettiin palvelukseen 18. helmikuuta 1861 Kingstownin vartiolaivana päällikkönään Edmund Heathcote. Se makasi Sheernessissä ankkurissa maaliskuussa 1862. Alus nimettiin 20. lokakuuta 1867 *HMS Ajaxiksi*, mikä vapautti sen nimen taistelulaiva *[[HMS Vanguard (1870)|HMS Vanguardille]]*. Aluksen romutus saatiin 26. kesäkuuta 1875 päätökseen Chathamissa.

## Lähteet
*

### Viitteet
Housulampi (Ikaalinen)

**Housulampi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Housulampi on osa Röyhiönjärven-Iso Karppajärven valuma-aluetta.

## Maantietoa
Lampi on 600 metriä pitkä, 200 metriä leveä ja sen pinta-ala on 7,0 hehtaaria. Se sijaitsee soisessa metsämaastossa erämaassa Ikaalisten ja Parkanon rajan tuntumassa. Lampi on kaksiosianen ja osia erottaa 40 metriä kapea salmi. Siihen laskee viisi suo-ojaa ja sen laskuoja on kilometrin pituinen ja se laskee Nevainlampeen. Rantaviivan pituus on 1,6 kilometriä. Rannoille ei ole rakennettu mitään. Lammelle johtaa Vahojärven ja Karpanperän yhdistävä tie, joka ohittaa lammen eteläkärjen. Pohjoisosaan johtaa tieltä pitkospuut.

## Lähteet
Holmenkollenin metroasema

**Holmenkollenin metroasema** on Oslon metron linjan 1 asema Holmenkollenin alueella Oslossa. Aseman lähellä sijaitsevat Holmenkollenin kansallisareena sekä Holmenkollbakkenin hyppyrimäki.

## Lähteet

## Aiheesta muualla
Mertalampi (Ikaalinen)

**Mertalampi**  on Pirkanmaalla Ikaalisissa Sorvanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Mertalampi on osa Röyhiönjärven-Iso Karppajärven valuma-aluetta.

## Maantietoa
Lammen pituus on 600 metriä, leveys 350 metriä ja sen pinta-ala on 12 hehtaaria. Se sijaitsee Röyhiönjärven kupeessa ja on itsekin puoliksi peltojen ympäröimä. Siihen laskee kuusi pelto- tai suo-ojaa. Oma laskuoja lähtee pohjoiskärjestä ja laskee 250 metriä Röyhiönjärven Salminlahteen. Pohjois- ja lounaiskulmien rannat ovat suota ja avosuota. Järvessä on kaksi saarta, joista suurempi on 100 metriä pitkä. Rantaviivan pituus on 2,1 kilometriä. Järvellä on kolme maatilaa ja viisi vapaa-ajan asuntoa. Seututie 276 ohittaa järven 300 metriä etelästä.

## Historiaa
Vuoden 1959 peruskartassa järvelle oli piirretty kolmas saari pohjoisesta työntyvän niemen nokkaan. Sitä ei enää näyt uusissa kartoissa.

## Lähteet
Rasa Polikevičiūtė

**Rasa Polikevičiūtė** (s. 25. syyskuuta 1970 Panevėžys) on liettualainen maantiepyöräilyn maailmanmestari ja kaikkiaan nelinkertainen MM-mitalisti. Hän on pituudeltaan 167&nbsp;cm.

Polikevičiūtė voitti maantieajon maailmanmestaruuden Lissabonissa 2001 samalla ajalla hopeaa saaneen maannaisensa Edita Pučinskaitėn kanssa. Hän saavutti sveitsiläisen Barbara Heebin jälkeen maantieajon MM-hopeaa Luganossa 1996. Joukkueaika-ajossa hän sai MM-hopeaa Liuda Triabaiten, Diana Žiliūtėn ja kaksoissisarensa Jolanta Polikevičiūtėn kanssa Agrigentossa 1994. Henkilökohtaisessa aika-ajossa hän oli MM-kilpailuissa kolmas Plouayssa 2000.

Polikevičiūtė valittiin Liettuan vuoden urheilijaksi 2001.

## Saavutuksia

Lähteet: Cycling Archives, Pro Cycling Archives
;1993
:Gracia Orlova, kokonaiskilpailun voitto
;1994
:Grande Boucle féminine, kokonaiskilpailussa toinen
:Essen Etappenfahrt, kokonaiskilpailun voitto
:MM-kilpailut, joukkueaika-ajossa hopeaa
;1996
:Grande Boucle féminine, kokonaiskilpailussa toinen
:Olympialaiset, maantieajossa ja aika-ajossa kahdestoista
:Masters Féminin, kokonaiskilpailun voitto
:MM-kilpailut, maantieajossa hopeaa
;1997
:Women's Challenge, kokonaiskilpailun voitto
;1998
:MM-kilpailut, maantieajossa neljäs
;2000
:MM-kilpailut, aika-ajossa pronssia
;2001
:MM-kilpailut, maantieajossa kultaa
;2002
:MM-kilpailut, aika-ajossa kahdeksas

## Lähteet
Yangquan

**Yangquan** (, pinyin: Yángquán Shì) on prefektuuritason kaupunki Kiinan Shanxin maakunnan itäosassa. Kaupungin keskusta sijaitsee linnuntietä noin 90 kilometriä maakunnan pääkaupunki Taiyuanista itään. Kaupungin väkiluku on 1,37 miljoonaa (2010) ja pinta-ala 4&nbsp;451 neliökilometriä.

Prefektuuri rajoittuu pohjoisessa Xinzhoun, idässä Shijiazhuangin, etelässä Jinzhongin, sekä lännessä Taiyuanin prefektuuritason kaupunkeihin.

## Hallinnollinen jako

Piirikuntatasolla kaupunki jakautuu viiteen osaan seuraavasti (numerointi kuten oheisessa kuvassa, asukasluvut vuonna 2010):

;Kaupunkipiirit (3)
* 1. Chengqu (kantakaupunkipiiri, 城区), 193&nbsp;106 as.
* 2. Kuangqu (kaivospiiri, 矿区), 242&nbsp;994 as.
* 3. Jiaoqu (esikaupunkipiiri, 郊区), 286&nbsp;055 as.
;Piirikunnat (2)
* 4. Pingding (平定县), 335&nbsp;265 as.
* 5. Yuxian (盂县), 311&nbsp;082 as.



## Talous
Yangqianissa on merkittävää kivihiilituotantoa. Yang Quan Coal Industry -yritys on Forbesin Global 2000 -listalla sijalla 1&nbsp;887s vuonna 2014.

## Galleria

阳泉市中心.JPG|Kaupungin keskustaa.
阳泉市政府大楼.jpg|Kaupungintalo.
Yangquan Railway Station20140917.jpg|Rautatieasema.
阳泉市客运总站.jpg|Linja-autoasema.


## Lähteet

## Aiheesta muualla

* Yangquan Travel Guide  (travelchinaguide.com)
* Yangquan Overview   (chinatravel.com)